text: Politirazzia ved motorcykeltræf
  17 august 2011 kl. 10.51
  Beboere i Sønderhav er plaget af støj fra motorcykler. I aftes greb politiet ind med en razzia.
  Det er blevet tirsdags-tradition, at motorcykelejere mødes ved en kiosk i Sønderhav ved Flensborg Fjord.
  I begyndelsen kom der kun få, men nu er der sommetider over 1000 motorcyklister samlet.
  Det er især tyske motorcyklister, der kommer.
  Beboerne i Sønderhav føler sig generet over støjen og er bekymret over de meget høje hastigheder, som nogle af motorcyklisterne kører med.
  I aftes lavede politiet en razzia på stedet, hvor man primært gik efter hastighedsovertrædelser.
  Det virkede. Ihvertfald blev der blev kun skrevet en enkelt rapport.
  